title: 2005/177/EZ: Odluka Komisije od 7. ožujka 2005. o provozu živih goveda preko Ujedinjene Kraljevine (priopćena pod brojem dokumenta C(2005) 509)  Tekst značajan za EGP

text:
               03/Sv. 62

               HR

               Službeni list Europske unije

               72

         32005D0177

               L 061/28

               SLUŽBENI LIST EUROPSKE UNIJE

         ODLUKA KOMISIJE
   od 7. ožujka 2005.
   o provozu živih goveda preko Ujedinjene Kraljevine
   (priopćena pod brojem dokumenta C(2005) 509)
   (Tekst značajan za EGP)
   (2005/177/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 999/2001 Europskog parlamenta i Vijeća od 22. svibnja 2001. o utvrđivanju pravila za sprečavanje, kontrolu i iskorjenjivanje određenih transmisivnih spongiformnih encefalopatija (1), a posebno njezin članak 15. stavak 3.,
   budući da:

               (1)

               Odlukom Vijeća 98/256/EZ od 16. ožujka 1998. o hitnim mjerama zaštite u vezi s goveđom spongiformnom encefalopatijom, o izmjeni Odluke 94/474/EZ i stavljanju izvan snage Odluke 96/239/EZ (2) propisuje se da Ujedinjena Kraljevina mora osigurati da se živa goveda ne otpremaju s njezinoga državnog područja u druge države članice ili treće zemlje.

               (2)

               Predstojeće povlačenje iz plovidbe trajektnih prijevozničkih tvrtki koje trenutačno prevoze živa goveda iz Irske u kontinentalni dio Europe će uvelike utjecati na promet živim govedima između Irske i drugih država članica.

               (3)

               Stoga bi trebalo utvrditi pravila kako bi se omogućio provoz živih goveda iz Irske preko Ujedinjene Kraljevine. Međutim, takav provoz treba biti predmet strogih uvjeta i kontrola kako se ne bi ublažile mjere koje su na snazi na temelju Odluke 98/256/EZ.

               (4)

               Mjere iz ove Odluke su u skladu s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Ne dovodeći u pitanje Odluku 98/256/EZ (3), Ujedinjena Kraljevina dozvoljava nesmetani provoz živih goveda („životinja”) otpremljenih iz Irske preko Ujedinjene Kraljevine u druge države članice u skladu s uvjetima utvrđenim u ovoj Odluci.
   Članak 2.
   Zdravstveni certifikati propisani Direktivom Vijeća 64/432/EEZ koji prate životinje u provozu iz Irske preko Ujedinjene Kraljevine u druge države članice moraju sadržavati sljedeći tekst:

      „Životinje udovoljavaju Odluci Komisije 2005/177/EZ od 7. ožujka 2005.”.

   Članak 3.
   Provoz životinja iz Irske preko Ujedinjene Kraljevine u druge države članice, kako je propisano u članku 1. je dozvoljen samo pod uvjetom da nadležno tijelo u Irskoj najmanje dva radna dana ranije dostavi prethodnu obavijest:

               (a)

               središnjem tijelu Ujedinjene Kraljevine;

               (b)

               središnjem tijelu svih država članica provoza životinja; i

               (c)

               središnjem i lokalnom nadležnom tijelu države članice konačnog odredišta.

         Članak 4.
   Nadležno tijelo Irske mora osigurati da vozilo koje prevozi životinje bude zapečaćeno službenom plombom koja mora ostati neoštećena sve dok traje provoz preko Ujedinjene Kraljevine, osim za potrebe službenog pregleda ili ako je narušena dobrobit životinja iz članka 5.
   Nadležno tijelo Irske mora evidentirati broj (brojeve) plombi na zdravstvenom certifikatu iz članka 2.
   Članak 5.
   Ako je zbog izvanrednih razloga dobrobiti životinja ili zbog službenog pregleda potrebno životinje istovariti u Ujedinjenoj Kraljevini, prijevoznik mora odmah obavijestiti nadležno tijelo navedene države članice.
   Takve životinje smiju nastaviti putovanje samo ako su ispunjeni sljedeći uvjeti:

               (a)

               ponovni utovar nadzire nadležno tijelo Ujedinjene Kraljevine;

               (b)

               vozilo je ponovo zapečaćeno nakon ponovnog utovara; i

               (c)

               pribavljen je dodatni certifikat kako je propisano u Prilogu.

         Članak 6.
   Nadležno tijelo Ujedinjene Kraljevine mora provesti odgovarajuće preglede kako bi se osigurala provedba ove Odluke, a posebno u svrhu kontrole cjelovitosti plombe, kako je propisano u članku 5., na vozilima koja napuštaju Ujedinjenu Kraljevinu.
   Navedeno nadležno tijelo mora potvrditi sukladnost s Odlukom stavljanjem službenog žiga na zdravstveni certifikat iz članka 2. ili izdavanjem dodatnog certifikata utvrđenog u Prilogu.
   Kod nesukladnosti s ovom Odlukom, životinjama ne smije biti dozvoljen nastavak putovanja do njihovog konačnog odredišta. Takve životinje se, podložno pitanjima zdravlja životinja i javnog zdravlja, mogu zadržati do klanja, uništenja ili, sporazumno s državom članicom otpreme, vratiti u njihovo mjesto podrijetla.
   Članak 7.
   Ova je Odluka upućena državama članicama.

      Sastavljeno u Bruxellesu 7. ožujka 2005.

            Za Komisiju

         Markos KYPRIANOU

            Član Komisije

      (1)  SL L 147, 31.5.2001., str. 1. Uredba kako je zadnje izmijenjena Uredbom Komisije (EZ) br. 1993/2004 (SL L 344, 20.11.2004., str. 12.).

      (2)  SL L 113, 15.4.1998., str. 32. Odluka kako je zadnje izmijenjena Odlukom Komisije 2002/670/EZ (SL L 228, 24.8.2002., str. 22.).

      (3)  SL 121, 29.7.1964., str. 1977/64. Direktiva kako je zadnje izmijenjena Uredbom br. (EZ) 21/2004 (SL L 5, 9.1.2004., str. 8.).

      PRILOG
      Dodatni certifikat (Odluka Komisije 2005/177/EZ od 7. ožujka 2005.)


title: 2000/518/EZ: Odluka Komisije od 26. srpnja 2000. sukladno Direktivi 95/46/EZ Europskog parlamenta i Vijeća o odgovarajućoj zaštiti osobnih podataka koja postoji u Švicarskoj (priopćena pod brojem dokumenta C(2000) 2304)  Tekst značajan za EGP

text:
               16/Sv. 001

               HR

               Službeni list Europske unije

               28

         32000D0518

               L 215/1

               SLUŽBENI LIST EUROPSKE UNIJE

               26.07.2000.

      ODLUKA KOMISIJE

   od 26. srpnja 2000.
   sukladno Direktivi 95/46/EZ Europskog parlamenta i Vijeća o odgovarajućoj zaštiti osobnih podataka koja postoji u Švicarskoj
   (priopćena pod brojem dokumenta C(2000) 2304)
   (Tekst značajan za EGP)
   (2000/518/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 95/46/EZ Europskog parlamenta i Vijeća od 24. listopada 1995. o zaštiti pojedinaca u vezi s obradom osobnih podataka i o slobodnom prijenosu takvih podataka (1), a posebno njezin članak 25. stavak 6.,
   budući da:

               (1)

               Sukladno Direktivi 95/46/EZ države članice obvezne su pobrinuti se da se prijenos osobnih podataka u treću zemlju može ostvariti jedino ako dotična treća zemlja osigurava odgovarajuću razinu zaštite i ako se poštuju zakoni te države članice za provedbu ostalih odredaba Direktive prije prijenosa.

               (2)

               Komisija može utvrditi da treća zemlja osigurava odgovarajuću razinu zaštite. U tom se slučaju osobni podaci mogu prenositi iz države članice a da nisu potrebne dodatna jamstva.

               (3)

               Sukladno Direktivi 95/46/EZ razinu zaštite podataka treba procijeniti s obzirom na sve okolnosti vezane uz postupak prijenosa podataka ili niz postupaka za prijenos podataka, s obzirom na zadane uvjete. Radna skupina za zaštitu pojedinaca u vezi s obradom osobnih podataka koja je utvrđena prema Direktivi izdala je upute za izradu takvih procjena (2).

               (4)

               S obzirom na različite pristupe zaštiti podataka u trećim zemljama, trebalo bi provesti procjenu primjerenosti i svaku odluku koja se temelji na članku 25. stavku 6. Direktive 95/46/EZ treba provesti tako da ne bude proizvoljne ili neopravdane diskriminacije protiv trećih zemalja ili među trećim zemljama gdje prevladavaju slični uvjeti, niti da se stvore prikrivene prepreke za trgovanje, uvažavajući trenutačne međunarodne obveze Zajednice.

               (5)

               U Švicarskoj Konfederaciji. pravni standardi o zaštiti osobnih podataka pravno su obvezujući i na razini federacije i na razini kantona.

               (6)

               Federalni ustav, koji je izmijenjen referendumom od 18. travnja 1999. i koji je stupio na snagu 1. siječnja 2000., daje svakoj osobi pravo da se poštuje njezina privatnost, a osobito da je se zaštiti od zlouporabe njezinih osobnih podataka. Federalni je sud na temelju prethodnog Ustava koji nije sadržavao takvu odredbu razvio sudsku praksu kojom se utvrđuju opća načela koja se primjenjuju na obradu osobnih podataka, osobito u vezi s kvalitetom obrađenih podataka, pravo pristupa dotične osobe te pravo na traženje ispravka ili uništenje podataka. Ta su načela obvezujuća i na razini federacije i na razini svakog pojedinog kantona.

               (7)

               Švicarski zakon o zaštiti podataka od 19. lipnja 1992. stupio je na snagu 1. srpnja 1993. Provedbena pravila za određene odredbe Zakona, a osobito ona koja se tiču prava pristupa dotične osobe, obavješćivanja neovisnog nadzornog tijela o radnjama obrade te prijenosa podataka u stranu zemlju utvrđena su u odluci Federalnog Vijeća. Zakon se odnosi na obradu osobnih podataka u federalnim tijelima i čitavom privatnom sektoru te na radnje obrade koje izvršavaju kantonalna tijela sukladno federalnom zakonu, ako takva obrada ne podliježe kantonalnim odredbama o zaštiti podataka.

               (8)

               Većina kantona usvojila je zakonodavstvo o zaštiti podataka za područja za koja su nadležna, a osobito za javne bolnice, obrazovanje, izravne kantonske poreze i policiju. U ostalim je kantonima takva obrada podataka regulirana pravnim propisima ili načelima kantonalne sudske prakse. Bez obzira na izvor i sadržaj kantonalnih odredaba, ili čak ako ne postoje kantonalne odredbe, kantoni se moraju pridržavati ustavnih načela. Kantonalna će tijela unutar svoga područja odgovornosti možda morati poslati osobne podatke javnim tijelima u susjednim zemljama, uglavnom zbog uzajamne suradnje na očuvanju bitnih javnih interesa ili, u slučaju javnih bolnica, da bi se zaštitili bitni interesi dotičnih osoba.

               (9)

               2. listopada 1997. Švicarska je ratificirala Konvenciju Vijeća Europe o zaštiti pojedinaca s obzirom na automatsku obradu osobnih podataka (Konvencija br. 108) (3), čiji je cilj ojačati zaštitu osobnih podataka i osigurati njihov slobodni protok između ugovornih stranaka, pridržavajući se svih iznimaka koje utvrde te stranke. Bez izravne primjene, Konvencija navodi međunarodne obveze i Federacije i kantona. Te se obveze ne tiču samo temeljnih načela zaštite koje svaka ugovorna stranka mora uvesti u svoj interni zakon, nego i mehanizama suradnje između ugovornih stranaka. Švicarske vlasti osobito moraju dati vlastima ostalih ugovornih stranaka koje to zatraže, informacije o tom zakonu i upravnoj praksi u vezi sa zaštitom podataka te informacije o određenom primjeru automatske obrade podataka. Također moraju pomoći svakoj osobi koja boravi u inozemstvu da ostvari svoje pravo na informiranost o postojanju postupaka obrade podataka koji je se tiču, pravo na pristup vlastitim podacima ili pravo da zatraži njihov ispravak ili brisanje te pravo na sudski nadzor.

               (10)

               Pravni standardi koji se primjenjuju u Švicarskoj obuhvaćaju sva temeljna načela potrebna za odgovarajuću razinu zaštite fizičkih osoba, čak i ako su utvrđene iznimke i ograničenja da bi se zaštitili bitni javni interesi. Primjena ovih standarda zajamčena je sudskim nadzorom i neovisnim nadzorom koji provode vlasti, kao što je Federalni povjerenik kojemu su povjerene ovlasti istrage i intervencije. Nadalje, odredbe Švicarskog zakona o građanskoj odgovornosti primjenjuju se u slučaju nezakonite obrade koja je štetna za dotične osobe.

               (11)

               U interesu transparentnosti i da bi se zaštitila sposobnost nadležnih tijela u državama članicama da osiguraju zaštitu pojedinaca s obzirom na automatsku obradu njihovih osobnih podataka, potrebno je u ovoj Odluci navesti iznimne okolnosti u kojima suspenzija određenih protoka podataka može biti opravdana, bez obzira na pronalazak odgovarajuće zaštite.

               (12)

               Radna skupina za zaštitu pojedinaca s obzirom na obradu osobnih podataka koja je osnovana sukladno članku 29. Direktive 95/46/EZ dala je mišljenja o razini zaštite koju pruža švicarsko pravo, a koja je uzeta u obzir pri pripremi ove Odluke (4).

               (13)

               Mjere navedene u ovoj Odluci u skladu su s mišljenjem Odbora osnovanog sukladno članku 31. Direktive 95/46/EZ,

         DONIJELO JE OVU ODLUKU:
   Članak 1.
   Za potrebe članka 25. stavka 2. Direktive 95/46/EZ, smatra se da Švicarska u pogledu svih aktivnosti koje su obuhvaćene područjem primjene te Direktive pruža odgovarajuću razinu zaštite osobnih podataka koji se prenose iz Zajednice.
   Članak 2.
   Ova se Odluka tiče samo primjerenosti zaštite koju pruža Švicarska u smislu ispunjavanja zahtjeva iz članka 25. stavka 1. Direktive 95/46/EZ i ne utječe na ostale uvjete ili ograničenja za provedbu ostalih odredaba Direktive koje se odnose na obradu osobnih podataka u državama članicama.
   Članak 3.
   1.   Ne dovodeći u pitanje svoje ovlasti da poduzimaju mjere za osiguranje usklađenosti s nacionalnim odredbama usvojenima u skladu s odredbama koje nisu iz članka 25. Direktive 95/46/EZ, nadležna tijela država članica mogu koristiti svoje postojeće ovlasti da suspendiraju protok podataka prema primatelju u Švicarskoj kako bi zaštitili pojedince s obzirom na obradu njihovih osobnih podataka u slučajevima ako:

               (a)

               je nadležno švicarsko tijelo utvrdilo da primatelj krši odgovarajuće standarde zaštite; ili

               (b)

               ako postoji stvarna vjerojatnost da se krše standardi zaštite; ako postoje opravdani razlozi da se vjeruje da nadležno švicarsko tijelo ne poduzima ili neće poduzeti odgovarajuće i pravovremene korake kako bi razriješilo dotični slučaj; ako bi nastavak prijenosa stvorio trenutnu opasnost od nastanka ozbiljne štete za vlasnike podataka i ako su nadležna tijela država članica poduzela razumne napore da u tim okolnostima obavijeste stranku odgovornu za obradu sa sjedištem u Švicarskoj i dala joj mogućnost da se očituje.

         Suspenzija prestaje čim su osigurani standardi zaštite i čim je dotično nadležno tijelo u Zajednici o tome obaviješteno.
   2.   Države članice obavješćuju Komisiju bez odlaganja čim budu usvojene mjere na temelju stavka 1.
   3.   Države članice i Komisija obavješćuju jedna drugu o slučajevima kada neka radnja tijela odgovornog da osigura usklađenost sa standardima zaštite u Švicarskoj ne osigura takvu usklađenost.
   4.   Ako informacije prikupljene sukladno stavcima 1., 2. i 3. dokažu da neko tijelo odgovorno da osigura usklađenost sa standardima zaštite u Švicarskoj ne izvršava svoju ulogu učinkovito, Komisija obavješćuje nadležno švicarsko tijelo i, prema potrebi, iznosi prijedlog mjera u skladu s postupkom iz članka 31. Direktive 95/46/EZ radi stavljanja izvan snage ili suspenzije ove Odluke ili ograničenja njezina područja primjene.
   Članak 4.
   1.   Ova se Odluka može izmijeniti bilo kada na temelju iskustva u njezinoj primjeni ili na temelju promjena u švicarskom zakonodavstvu.
   Komisija na temelju dostupnih informacija ocjenjuje primjenu ove Odluke tri godine nakon njezina priopćenja državama članicama te podnijeti izvješće o bitnim rezultatima odboru osnovanom sukladno članku 31. Direktive 95/46/EZ, uključujući sve dokaze koji mogu utjecati na zaključak iz članka 1. ove Odluke da je zaštita u Švicarskoj primjerena u smislu članka 25. Direktive 95/46/EZ, te dokaze da se ova Odluka provodi na diskriminirajući način.
   2.   Komisija, prema potrebi, iznosi prijedloge mjera u skladu s postupkom utvrđenim u članku 31. Direktive 95/46/EZ.
   Članak 5.
   Države članice poduzimaju sve potrebne mjere za usklađivanje s odredbama ove Odluke najkasnije u roku od 90 dana od datuma njezina priopćenja državama članicama.
   Članak 6.
   Ova je Odluka upućena državama članicama.

      Sastavljeno u Bruxellesu 26. srpnja 2000.

            Za Komisiju

         Frederik BOLKESTEIN

            Član Komisije

      (1)  SL L 281, 23.11.1995., str. 31.

      (2)  Mišljenje 12/98 koje je usvojila radna skupina 24.7.1998.: „Prijenos osobnih podataka u treće zemlje. Primjena članaka 25. i 26. Direktive EU o zaštiti podataka”(DG MARKT D/5025/98), dostupno na internetskoj stranici Europa Europske Komisije: http://europa. eu.int/comm/internal_market/en/media/dataprot/wpdocs/index.htm.

      (3)  Dostupno na internetskoj stranici: http://conventions.coe.int/treaty/EN/cadreintro.htm.

      (4)  Mišljenje 5/99 koje je usvojila Radna skupina 7.6.1999. (DG MARKT 5054/99), dostupno na internetskoj stranici Europa, navedenoj u bilješci 2.


Odluka Komisije od 12/07/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6887 - SNAM / GICSI / TIGF) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 08/08/2016 u kojoj se određuje koncentracija kompatibilna sa zajedničkim tržištem (Predmet br. COMP/M.7792 - KONECRANES / TEREX MHPS) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 22/11/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8191 - ARCELORMITTAL / CLN / JV) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2011/330/EU: Odluka Komisije od 6. lipnja 2011. o utvrđivanju ekoloških mjerila za dodjelu znaka zaštite okoliša EU-a za prijenosna računala (priopćena pod brojem dokumenta C(2011) 3736)  Tekst značajan za EGP

text:
               15/Sv. 23

               HR

               Službeni list Europske unije

               199

         32011D0330

               L 148/5

               SLUŽBENI LIST EUROPSKE UNIJE

         ODLUKA KOMISIJE
   od 6. lipnja 2011.
   o utvrđivanju ekoloških mjerila za dodjelu znaka zaštite okoliša EU-a za prijenosna računala
   (priopćena pod brojem dokumenta C(2011) 3736)
   (Tekst značajan za EGP)
   (2011/330/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 66/2010 Europskog parlamenta i Vijeća od 25. studenoga 2009. o znaku zaštite okoliša EU-a (1), a posebno njezin članak 8. stavak 2.,
   nakon savjetovanja s Odborom Europske unije za znak zaštite okoliša,
   budući da:

               (1)

               Prema Uredbi (EZ) br. 66/2010 znak zaštite okoliša može se dodijeliti proizvodima sa smanjenim utjecajem na okoliš tijekom njihovog cijelog životnog ciklusa.

               (2)

               U Uredbi (EZ) br. 66/2010 se predviđa utvrđivanje posebnih mjerila za znak zaštite okoliša EU-a prema skupinama proizvoda.

               (3)

               U Odluci Komisije 2001/686/EZ (2) utvrđena su ekološka mjerila i s njima povezani zahtjevi za ocjenjivanje i verifikaciju prijenosnih računala. Nakon preispitivanja mjerila iz te Odluke, u Odluci Komisije 2005/343/EZ (3) utvrđena su revidirana mjerila koja su na snazi do 30. lipnja 2011.

               (4)

               Ta su mjerila bila dodatno preispitana u svjetlu najnovijeg tehnološkog razvoja. Povrh toga, između Vlade Sjedinjenih Američkih Država i Europske zajednice 2006. sklopljen je Sporazum (dalje u tekstu: Sporazum) o utvrđivanju mjerila za Energy Star i koji je odobren Odlukom Vijeća 2006/1005/EZ (4), kako je izmijenjena Odlukom 2010/C 186/1 od 12. kolovoza 2009. upravnih organa, na temelju Sporazuma između Vlade Sjedinjenih Američkih Država i Europske zajednice o usklađivanju programa za označivanje energetske učinkovitosti uredske opreme, o preispitivanju specifikacija za računala iz Priloga C dijela VIII. Sporazuma (dalje u tekstu „ENERGY STAR v5.0”) (5).

               (5)

               Ta nova mjerila i s njima povezani zahtjevi za ocjenjivanje i verifikaciju, trebaju biti na snazi za razdoblje od tri godine od dana donošenja ove Odluke.

               (6)

               Odluku 2005/343/EZ trebalo bi zamijeniti radi jasnoće.

               (7)

               Proizvođačima za čije je proizvode oznaka zaštite okoliša za prijenosna računala dodijeljena na temelju mjerila iz Odluke 2005/343/EZ trebalo bi osigurati prijelazno razdoblje kako bi imali dovoljno vremena svoje proizvode prilagoditi revidiranim mjerilima i zahtjevima. Proizvođačima bi, također, trebalo omogućiti da podnose zahtjeve na temelju mjerila iz Odluke 2005/343/EZ ili iz ove Odluke do isteka važenja te Odluke.

               (8)

               Mjere predviđene ovom Odlukom su u skladu s mišljenjem Odbora koji je uspostavljen na temelju članka 16. Uredbe (EZ) br. 66/2010,

         DONIJELA JE OVU ODLUKU:
   Članak 1.
   1.   Skupina proizvoda „prijenosna računala” sadržavaju uređaje koji imaju sljedeća obilježja:

               (a)

               izvode logičke operacije i obrađuju podatke te su posebno oblikovani za prenošenje i rad na duža razdoblja sa ili bez izravnog priključka na izvor izmjenične struje;

               (b)

               imaju ugrađeni zaslon računala i mogu raditi s ugrađenom baterijom ili drugim prijenosnim izvorom napajanja. Ako je prijenosno računalo isporučeno s vanjskim izvorom napajanja, on se smatra dijelom prijenosnog računala.

         2.   Za potrebe ove Odluke tablet osobna računala koja mogu imati zaslone osjetljive na dodir u kombinaciji ili umjesto drugih ulaznih jedinica, smatraju se prijenosnim računalima.
   3.   Digitalni okviri za slike se ne smatraju prijenosnim računalima za potrebe ove Odluke.
   Članak 2.
   Za dodjelu znaka zaštite okoliša EU-a prema Uredbi (EZ) br. 66/2010 artikl mora pripadati skupini proizvoda „prijenosna računala” prema definiciji iz članka 1. ove Odluke i mora ispunjavati ekološka mjerila i s njima povezane zahtjeve za ocjenjivanje i verifikaciju, određene u Prilogu ovoj Odluci.
   Članak 3.
   Mjerila za skupinu proizvoda „prijenosna računala” i s njima povezane zahtjeve za ocjenjivanje i verifikaciju na snazi su za razdoblje od tri godine od dana donošenja ove Odluke.
   Članak 4.
   Za administrativne potrebe skupini proizvoda „prijenosna računala” dodjeljuje se šifra „018”.
   Članak 5.
   Odluka 2005/343/EZ se stavlja izvan snage.
   Članak 6.
   1.   Odstupajući od članka 5., zahtjevi za znak zaštite okoliša EU-a za proizvode koji pripadaju skupini proizvoda „prijenosna računala”, prema definiciji iz Odluke 2005/343/EZ, podneseni prije dana donošenja ove Odluke, ocjenjuju se u skladu s uvjetima iz Odluke 2005/343/EZ.
   2.   Zahtjevi za znak zaštite okoliša EU-a za proizvode koji pripadaju skupini proizvoda „prijenosna računala”, podneseni od dana donošenja ove Odluke, ali najkasnije do 30. lipnja 2011., mogu se temeljiti na mjerilima iz Odluke 2005/343/EZ ili mjerilima iz ove Odluke.
   Ti se zahtjevi ocjenjuju u skladu s mjerilima na kojima se temelje.
   3.   Ako se znak za zaštitu okoliša dodjeli na temelju zahtjeva koji je ocijenjen u skladu s mjerilima iz Odluke 2005/343/EZ, taj se znak može koristiti 12 mjeseci od dana donošenja ove Odluke.
   Članak 7.
   Ova je Odluka upućena državama članicama.

      Sastavljeno u Bruxellesu 6. lipnja 2011.

            Za Komisiju

         Janez POTOČNIK

            Član Komisije

      (1)  SL L 27, 30.1.2010., str. 1.

      (2)  SL L 242, 12.9.2001., str. 11.

      (3)  SL L 115, 4.5.2005., str. 35.

      (4)  SL L 381, 28.12.2006., str. 24.

      (5)  SL C 186, 9.7.2010., str. 1.
   PRILOG

      OKVIR

      Ciljevi mjerila

   Cilj mjerila je promicanje smanjenja štete u okolišu ili rizika u vezi s uporabom energije (globalno zatopljenje, zakiseljavanje, osiromašenje neobnovljivih izvora energije) smanjenjem potrošnje energije, smanjenjem štete u okolišu u vezi s korištenjem prirodnih resursa i smanjenjem štete u okolišu u vezi s uporabom opasnih tvari smanjenjem uporabe tih tvari.

      MJERILA

   Mjerila se određuju za sljedeće pokazatelje:

               (1)

               ušteda energije;

               (2)

               upravljanje potrošnjom energije;

               (3)

               živa u fluorescentnim žaruljama;

               (4)

               opasne tvari i smjese;

               (5)

               tvari navedene u skladu s člankom 59. stavkom 1. Uredbe (EZ) br. 1907/2006 Europskog parlamenta i Vijeća (1);

               (6)

               plastični dijelovi;

               (7)

               buka;

               (8)

               sadržaj recikliranih materijala;

               (9)

               upute za korisnike;

               (10)

               popravljivost;

               (11)

               dizajn pogodan za rastavljanje;

               (12)

               produljenje vijeka trajanja;

               (13)

               ambalaža;

               (14)

               informacije na znaku zaštite okoliša.

      Zahtjevi za ocjenjivanje i verifikaciju

   Za svako mjerilo navode se posebni zahtjevi za ocjenjivanje i verifikaciju.
   Ako se od podnositelja zahtjeva traži da dostavi izjave, dokumentaciju, analize, izvješća o pokusima ili druge dokaze usklađenosti s mjerilima, podrazumijeva se da takve isprave mogu izdati podnositelj zahtjeva i/ili njegov dobavljač ili više njih i/ili njihov dobavljač ili više njih itd., ovisno o slučaju.
   Ako je moguće, ispitivanja izvode laboratoriji koji ispunjavaju opće zahtjeve norme EN ISO 17025 ili istovrijedne. Prema potrebi mogu se koristiti ispitne metode drukčije od onih navedenih za svako mjerilo ako nadležno tijelo koje ocjenjuje zahtjev prihvati njihovu istovrijednost.

      OKVIR

      Mjerilo 1. –   Ušteda energije

      Ušteda energije za prijenosna računala

   Energetska učinkovitost prijenosnih računala premašuje zahtjeve energetske učinkovitosti za pripadajuću kategoriju, određene u Sporazumu kako je izmijenjen specifikacijama ENERGY STAR v5.0, za najmanje:

               —

               kategorija A: 25 %,

               —

               kategorija B: 25 %,

               —

               kategorija C: 15 %,

         Prilagodbe kapaciteta, dozvoljene Sporazumom kako je izmijenjen specifikacijama ENERGY STAR v5.0, mogu se izvoditi na istoj razini osim za zasebne grafičke procesorske jedinice (GPU) za koje se ne daje nikakva dodatna dozvola.

      Ocjenjivanje i verifikacija: Podnositelj zahtjeva nadležnom tijelu dostavlja izjavu o usklađenosti proizvoda s tim zahtjevima.

      Mjerilo 2. –   Upravljanje potrošnjom energije

   Prijenosno računalo ispunjava sljedeće zahtjeve za upravljanje potrošnjom energije (2):
   (a)   Zahtjevi za upravljanje potrošnjom energije
   Prijenosna računala se isporučuju s aktiviranim sustavom za upravljanje potrošnjom energije u trenutku dostave kupcima. Postavke za upravljanje potrošnjom energije su:

               i.

               nakon 10 minuta isključivanje zaslona (zaslon u mirovanju),

               ii.

               nakon 30 minuta mirovanje računala (sistemski stupanj S3, suspended to RAM (STR)).

         (b)   Zahtjevi mreže za upravljanje potrošnjom energije

               i.

               Prijenosna računala s Ethernetom mogu uključiti i isključiti funkciju wake on LAN (WOL) u modu mirovanja.

         (c)   Zahtjevi mreže za upravljanje potrošnjom energije (odnose se na prijenosna računala koja se distribuiraju isključivo prodajnim kanalima za poduzeća)

               i.

               Prijenosna računala s Ethernetom moraju ispunjavati jedan od sljedećih zahtjeva:

                           —

                           isporučuju se s funkcijom wake on LAN iz moda mirovanja kada su priključeni na izmjenični napon, ili

                           —

                           imaju komandu za aktivaciju WOL-a, koja je zadovoljavajuće dostupna iz korisničkog sučelja operacijskog sustava klijenta i preko mreže ako je računalo isporučeno poduzeću bez aktivirane funkcije WOL.

               ii.

               Prijenosna računala s Ethernetom mogu izaći iz moda mirovanja na daljinu (preko mreže) i preko programiranog buđenja (npr. Real time clock). Proizvođači moraju osigurati da se, ondje gdje proizvođač ima kontrolu (tj. konfiguraciju hardverskim, a ne softverskim postavkama), tim postavkama upravlja na središnjoj razini prema željama klijenta pomoću alata koje pruži proizvođač.

      Ocjenjivanje i verifikacija: Podnositelj zahtjeva nadležnom tijelu dostavlja izjavu kojom potvrđuje da je računalo isporučeno s gore navedenim ili boljim postavkama za upravljanje potrošnjom energije.

      Mjerilo 3. –   Živa u fluorescentnim žaruljama

   Živa ili njezini spojevi ne smiju biti namjerno dodani u pozadinska svjetla prijenosnog računala.

      Ocjenjivanje i verifikacija: Podnositelj zahtjeva nadležnom tijelu dostavlja izjavu da pozadinska svjetla prijenosnog računala ne sadrže više od 0,1 mg žive ili njezinih spojeva po žarulji. Podnositelj zahtjeva, također, dostavlja kratki opis uporabljenog sustava osvjetljenja.

      Mjerilo 4. –   Opasne tvari i smjese

   U skladu s člankom 6. stavkom 6. Uredbe (EZ) br. 66/2010 proizvod ili njegovi dijelovi ne smiju sadržavati tvari navedene u članku 57. Uredbe (EZ) br. 1907/2006 niti tvari ili smjese koje ispunjavaju kriterije za razvrstavanje u sljedeće razrede ili kategorije opasnosti u skladu s Uredbom (EZ) br. 1272/2008 Europskog parlamenta i Vijeća (3).
   Popis oznaka upozorenja:

               Oznaka upozorenja (4)

               Oznaka upozorenja (5)

               H300 Smrtonosno ako se proguta

               R28

               H301 Otrovno ako se proguta.

               R25

               H304 Može biti smrtonosno ako se proguta i unese u dišni sustav.

               R65

               H310 Smrtonosno u dodiru s kožom.

               R27

               H311 Otrovno u dodiru s kožom.

               R24

               H330 Smrtonosno ako se udiše.

               R23/26

               H331 Otrovno ako se udiše.

               R23

               H340 Može izazvati genetska oštećenja.

               R46

               H341 Sumnja na moguća genetska oštećenja.

               R68

               H350 Može uzrokovati rak.

               R45

               H350i Može uzrokovati rak ako se udiše.

               R49

               H351 Sumnja na moguće uzrokovanje raka.

               R40

               H360F Može štetno djelovati na plodnost.

               R60

               H360D Može naškoditi nerođenom djetetu.

               R61

               H360FD Može štetno djelovati na plodnost. Može naškoditi nerođenom djetetu.

               R60/61/60-61

               H360Fd Može štetno djelovati na plodnost. Sumnja na moguće štetno djelovanje na nerođeno dijete.

               R60/63

               H360Df Može štetno djelovati na nerođeno dijete. Sumnja na moguće štetno djelovanje na plodnost.

               R61/62

               H361f Sumnja na moguće štetno djelovanje na plodnost.

               R62

               H361d Sumnja na moguće štetno djelovanje na nerođeno dijete.

               R63

               H361fd Sumnja na moguće štetno djelovanje na plodnost. Sumnja na moguće štetno djelovanje na nerođeno dijete

               R62-63

               H362 Može štetno djelovati na djecu koja se hrane majčinim mlijekom.

               R64

               H370 Uzrokuje oštećenje organa.

               R39/23/24/25/26/27/28

               H371 Može uzrokovati oštećenje organa.

               R68/20/21/22

               H372 Uzrokuje oštećenje organa tijekom produljene ili ponavljane izloženosti.

               R48/25/24/23

               H373 Može uzrokovati oštećenje organa tijekom produljene ili ponavljane izloženosti.

               R48/20/21/22

               H400 Vrlo otrovno za vodeni okoliš.

               R50

               H410 Vrlo otrovno za vodeni okoliš s dugotrajnim učincima.

               R50-53

               H411 Otrovno za vodeni okoliš s dugotrajnim učincima.

               R51-53

               H412 Štetno za vodeni okoliš s dugotrajnim učincima.

               R52-53

               H413 Može uzrokovati dugotrajne štetne učinke na vodeni okoliš.

               R53

               EUH 059 Opasno za ozonski sloj.

               R59

               EUH 029 U dodiru s vodom oslobađa otrovni plin.

               R29

               EUH 031 U dodiru s kiselinama oslobađa otrovni plin.

               R31

               EUH 032 U dodiru s kiselinama oslobađa vrlo otrovni plin.

               R32

               EUH 070 Otrovno u dodiru s očima.

               R39-41

         Uporaba tvari ili smjesa koje prilikom obrade promijene svoja obilježja (npr. nisu više bioraspoložive, promijene kemijski sastav) u tolikoj mjeri da se identificirana opasnost više ne primjenjuje, izuzima se od gornjeg zahtjeva.
   Granične koncentracije za tvari ili smjese koje ispunjavaju kriterije za razvrstavanje u razrede ili kategorije opasnosti iz gornje tablice i za tvari koje ispunjavaju kriterije iz članka 57. točaka (a), (b) i (c) Uredbe (EZ) br. 1907/2006 ne smiju premašiti opće ili posebne granične koncentracije određene u skladu s člankom 10. Uredbe (EZ) br. 1272/2008. Ako su određene posebne granične koncentracije, one imaju prednost pred općim.
   Granične koncentracije za tvari koje ispunjavaju kriterije iz članka 57. točaka (d), (e) i (f) Uredbe (EZ) br. 1907/2006 ne smiju premašiti 0,1 % mase na masu.
   Sljedeće tvari/uporabe tvari se posebno izuzimaju od ovog zahtjeva:

               Homogeni dijelovi težine ispod 10 g

               Sve gore navedene oznake upozorenja

               Nikal u nehrđajućem čeliku

      Ocjenjivanje i verifikacija: Za svaki dio težine iznad 10 g podnositelj zahtjeva dostavlja izjavu o usklađenosti s ovim mjerilom zajedno s povezanom dokumentacijom kao što su izjave o sukladnosti potpisane od dobavljača tvari i kopije sigurnosno-tehničkih listova u skladu s Prilogom II. Uredbi (EZ) br. 1907/2006 za tvari ili smjese. Granične koncentracije se navode u sigurnosno-tehničkim listovima u skladu s člankom 31. Uredbe (EZ) br. 1907/2006 za tvari i smjese.

      Mjerilo 5. –   Tvari navedene u skladu s člankom 59. stavkom 1. Uredbe (EZ) br. 1907/2006

   Odstupanje od izuzeća iz članka 6. stavka 6. ne smije se dopustiti za tvari određene kao tvari koje uzrokuju vrlo visoku zabrinutost i uključene na popis iz članka 59. Uredbe (EZ) br. 1907/2006, prisutne u smjesama, artiklu ili bilo kojem homogenom dijelu složenog artikla u koncentracijama većim od 0,1 %. Posebne granične koncentracije, određene u skladu s člankom 10. Uredbe (EZ) br. 1272/2008, primjenjuju se ako je koncentracija niža od 0,1 %.

      Ocjenjivanje i verifikacija: Popis tvari određenih kao tvari koje uzrokuju vrlo visoku zabrinutost i uključene na popis potencijalnih tvari u skladu s člankom 59. Uredbe (EZ) br. 1907/2006 može se naći ovdje:
   http://echa.europa.eu/chem_data/authorisation_process/candidate_list_table_en.asp
   Uputa na popis se navodi na dan podnošenja zahtjeva.
   Podnositelj zahtjeva dostavlja izjavu o usklađenosti s ovim mjerilom zajedno s povezanom dokumentacijom kao što su izjave o sukladnosti potpisane od dobavljača tvari i kopije sigurnosno-tehničkih listova u skladu s Prilogom II. Uredbi (EZ) br. 1907/2006 za tvari ili smjese. Granične koncentracije se navode u sigurnosno-tehničkim listovima u skladu s člankom 31. Uredbe (EZ) br. 1907/2006 za tvari i smjese.

      Mjerilo 6. –   Plastični dijelovi

               (a)

               Ako se u proizvodnom procesu koristi neki plastifikator, on mora ispunjavati zahtjeve za opasne tvari iz mjerila 4. i 5.
               Pored toga, proizvodu se ne smije namjerno dodati DNOP (di-n-oktil ftalat), DINP (di-izononil ftalat), DIDP (di-izodecil ftalat).

               (b)

               Sadržaj klora u plastičnim dijelovima ne smije biti veći od 50 % težine.

               (c)

               Smiju se koristiti isključivo oni biocidni proizvodi koji sadrže biocidne aktivne tvari uključene u Prilog IA Direktive 98/8/EZ Europskog parlamenta i Vijeća (6), i odobreni za uporabu u računalima.

      Ocjenjivanje i verifikacija: Nadležnom tijelu koje dodjeljuje znak dostavlja se potvrda potpisana od proizvođača, u kojoj se navodi usklađenost s tim zahtjevima. Istom nadležnom tijelu se, također, dostavlja izjava o usklađenosti potpisana od dobavljača plastike i biocidnih tvari i kopije sigurnosno-tehničkih listova za materijale i tvari. Moraju se jasno navesti svi upotrijebljeni biocidi.

      Mjerilo 7. –   Buka

   Deklarirana A-vrednovana razina buke (re 1 pW) prijenosnog računala u skladu sa stavkom 3.2.5. ISO 9296 ne smije premašiti:

               —

               32 dB (A) u modu pripravnosti,

               —

               36 dB (A) kod pogona tvrdog diska.

      Ocjenjivanje i verifikacija: Podnositelj zahtjeva nadležnom tijelu dostavlja izvješće u kojem potvrđuje da su razine emisija buke izmjerene u skladu s normom ISO 7779 i navedene u skladu s normom ISO 9296. U izvješću se navode izmjerene razine emisija buke u modu pripravnosti i kod pogona tvrdog diska, koje se navode u skladu sa stavkom 3.2.5. norme ISO 9296.

      Mjerilo 8. –   Sadržaj recikliranih materijala

   Vanjsko plastično kućište sistemske jedinice, monitor i tipkovnica sadrži težinski udio od najmanje 10 % recikliranih materijala nakon uporabe.

      Ocjenjivanje i verifikacija: Podnositelj zahtjeva nadležnom tijelu dostavlja izjavu u kojoj navodi postotak sadržaja recikliranih materijala nakon uporabe.

      Mjerilo 9. –   Upute za korisnike

   Prijenosno računalo se prodaje zajedno s pripadajućim uputama za korisnike koje pružaju savjete za prikladnu uporabu radi zaštite okoliša. Te se informacije nalaze na jednom, lako dostupnom mjestu u uputama za korisnike te na mrežnoj stranici proizvođača. Te informacije posebno uključuju:

               (a)

               potrošnju energije: vrijednost ukupne potrošnje energije (TEC) u skladu s ENERGY STAR v5.0 i najveća potrošnja energije za svaki operativni mod. Povrh toga, potrebno je navesti upute za uporabu uređaja u štednom modu;

               (b)

               informacije da energetska učinkovitost smanjuje potrošnju energije i time štedi novac smanjenjem računa za električnu energiju i da se isključivanjem prijenosnog računala iz električne mreže potrošnja smanjuje na nulu;

               (c)

               sljedeće informacije o načinima smanjenja potrošnje električne energije kada se prijenosno računalo ne koristi:

                           i.

                           isključivanje prijenosnog računala smanjuje potrošnju električne energije, ali svejedno troši određenu energiju;

                           ii.

                           smanjenjem osvjetljenja zaslona smanjuje se potrošnja energije;

                           iii.

                           fragmentacijom diska smanjuje se potrošnja energije i povećava vijek trajanja prijenosnog računala (to se ne odnosi na naprave u tvrdom stanju);

                           iv.

                           čuvari zaslona mogu spriječiti da se ekrani prijenosnih računala prebace u mod niže energetske potrošnje kada se ne koriste. Sprječavanjem aktivacije čuvara zaslona može se smanjiti potrošnja energije;

               (d)

               u uputama za korisnike ili na mrežnim stranicama proizvođača moraju se navesti informacije kojima se korisnike obavješćuje gdje mogu obaviti stručne popravke i servis prijenosnog računala, uključujući kontaktne podatke;

               (e)

               upute za pravilno zbrinjavanje prijenosnih računala u reciklažnim dvorištima ili kroz sustav prikupljanja proizvoda putem prodavača u skladu s Direktivom 2002/96/EZ Europskog parlamenta i Vijeća (7):

               (f)

               informacije da je proizvodu dodijeljen znak zaštite okoliša EU-a s kratkim objašnjenjem i uputom da se više informacija o znaku zaštite okoliša mogu naći na mrežnoj stranici http://www.ecolabel.eu;

               (g)

               svi priručnici za uporabu/popravak trebaju sadržavati reciklirani materijal i ne smiju sadržavati klorom izbijeljeni papir.

      Ocjenjivanje i verifikacija: Podnositelj zahtjeva dostavlja izjavu o usklađenosti proizvoda s ovim zahtjevima i nadležnom tijelu dostavlja kopiju uputa za uporabu. Te se upute za korisnike tada prebacuju u računalo da ih korisnik može pročitati i stavljaju na raspolaganje na internetskoj stranici proizvođača.

      Mjerilo 10. –   Popravci koje može izvoditi korisnik

   Podnositelj zahtjeva krajnjem korisniku treba pružiti jasne upute u obliku priručnika (u tiskanom ili elektroničkom obliku) za izvođenje osnovnih popravaka. Podnositelj zahtjeva, također, treba osigurati da rezervni dijelovi budu dostupni najmanje pet godina od izlaska iz proizvodnje prijenosnog računala.

      Ocjenjivanje i verifikacija: Podnositelj zahtjeva nadležnom tijelu dostavlja izjavu o usklađenosti proizvoda s ovim zahtjevima.

      Mjerilo 11. –   Dizajn pogodan za rastavljanje

   Proizvođač treba dokazati da stručno osposobljeno osoblje alatima koje obično ima na raspolaganju može bez problema rastaviti prijenosno računalo na sastavne dijelove radi popravaka i zamjene istrošenih dijelova, nadogradnje starih ili zastarjelih dijelova te odvajanja dijelova i materijala za recikliranje ili ponovnu uporabu.
   Za lakše rastavljanje:

               (a)

               ugrađene komponente prijenosnog računala mogu se rastaviti, npr. pomoću vijaka ili kopča, posebno za dijelove koje sadrže opasne tvari;

               (b)

               ploče s tiskanim krugom i/ili ostale komponente koje sadrže plemenite kovine mogu se bez problema ukloniti metodama ručnog odvajanja iz proizvoda kao cjeline i iz posebnih komponenti (kao što su diskovi) koje sadrže takve ploče kako bi se povećala oporaba materijala visoke vrijednosti;

               (c)

               svi plastični materijali u prevlakama/kućištu nemaju površinske premaze koji nisu primjereni za recikliranje ili ponovnu uporabu;

               (d)

               plastični dijelovi su od jednog polimera ili kompatibilnih polimera za recikliranje i imaju pripadajuću oznaku ISO 11469 ako im je težina veća od 25 g;

               (e)

               ne smiju se koristiti metalni umetci koji se ne mogu odvojiti;

               (f)

               podaci o naravi i količini opasnih tvari u prijenosnom računalu su prikupljeni u skladu s Direktivom Vijeća 2006/121/EZ (8) i Globalnim harmoniziranim sustavom za razvrstavanje i označivanje kemikalija (GHS).

      Ocjenjivanje i verifikacija: Uz zahtjev se dostavlja izvješće o ispitivanju u kojem se detaljno objašnjava rastavljanje prijenosnog računala. Izvješće uključuje shematski prikaz prijenosnog računala na kojem su označene glavne komponente i sve opasne tvari u njima. Može biti u pisanom ili audiovizualnom obliku. Informacije o opasnim tvarima se dostavljaju nadležnom tijelu u obliku popisa materijala u kojem se navodi vrsta materijala, korištena količina i položaj.

      Mjerilo 12. –   Produljenje vijeka trajanja

   Prijenosna računala imaju opremu koja omogućava sljedeće:

               i.

               zamjenu i nadogradnju memorije;

               ii.

               mogućnost širenja: prisutnost najmanje triju USB sučelja i priključak na vanjski monitor.

         Računalo je oblikovano tako da krajnji korisnik može bez problema zamijeniti i/ili nadograditi glavne komponente (uključujući memorijske pogone, CPU i kartice) koristeći uskočna, klizna ili kazetna kućišta za komponente.

      Ocjenjivanje i verifikacija: Podnositelj zahtjeva nadležnom tijelu dostavlja izjavu o usklađenosti proizvoda s ovim zahtjevima.

      Mjerilo 13. –   Ambalaža

   Ako se koriste kartonske kutije, moraju biti od najmanje 80 % recikliranog materijala. Ako se za krajnje pakiranje koriste plastične vrećice, moraju biti od najmanje 75 % recikliranog materijala, biorazgradive ili prikladne za kompostiranje u skladu s definicijama iz norme EN 13432 ili istovrijedne.

      Ocjenjivanje i verifikacija: Kod podnošenja zahtjeva zajedno s izjavom o usklađenosti s ovim mjerilom dostavlja se uzorak ambalaže proizvoda. Ovome mjerilu podliježe samo primarna ambalaža, kako je definirano u Direktivi 94/62/EZ Europskog parlamenta i Vijeća (9).

      Mjerilo 14. –   Informacije navedene na znaku zaštite okoliša

   Neobavezni znak s poljem za tekst sadrži sljedeći tekst:

               „—

               visoka energetska učinkovitost,

               —

               jednostavno recikliranje, popravak i nadogradnja,

               —

               pozadinska svjetla ne sadržavaju živu”.

      Ocjenjivanje i verifikacija: Podnositelj zahtjeva nadležnom tijelu dostavlja izjavu o usklađenosti proizvoda s ovim zahtjevom i primjerak znaka zaštite okoliša kako će biti prikazan na ambalaži, proizvodu i/ili pripadajućoj dokumentaciji.

      (1)  SL L 396, 30.12.2006., str. 1.

      (2)  Kako je definirano u ENERGY STAR v5.0, izuzev zahtjeva za mirovanje zaslona.

      (3)  SL L 353, 31.12.2008., str. 1.

      (4)  Kako je predviđeno u Uredbi (EZ) br. 1272/2008.

      (5)  Kako je predviđeno u Direktivi Vijeća 67/548/EEZ (SL 196, 16.8.1967., str. 1.).

      (6)  SL L 123, 24.4.1998., str. 1.

      (7)  SL L 37, 13.2.2003., str. 24.

      (8)  SL L 396, 30.12.2006., str. 850.

      (9)  SL L 365, 31.12.1994., str. 10.


Odluka Komisije od 22/06/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7563 - COMMSCOPE / TE BNS) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 26/06/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7202 - LENOVO / MOTOROLA MOBILITY) prema Uredbi Vijeća (EZ) br. 139/2004 (Samo je engleski tekst vjerodostojan)


title: 2010/769/EU: Odluka Komisije od 13. prosinca 2010. o uspostavi kriterija za prijevoznike ukapljenog prirodnog plina u vezi s uporabom tehnoloških metoda umjesto brodskih goriva s niskim udjelom sumpora u skladu sa zahtjevima iz članka 4.b Direktive Vijeća 1999/32/EZ o smanjenju sadržaja sumpora u određenim tekućim gorivima, kako je izmijenjena Direktivom 2005/33/EZ Europskog parlamenta i Vijeća o sadržaju sumpora u brodskim gorivima (priopćena pod brojem dokumenta C(2010) 8753)  Tekst značajan za EGP

text:
               13/Sv. 051

               HR

               Službeni list Europske unije

               234

         32010D0769

               L 328/15

               SLUŽBENI LIST EUROPSKE UNIJE

               13.12.2010.

      ODLUKA KOMISIJE

   od 13. prosinca 2010.
   o uspostavi kriterija za prijevoznike ukapljenog prirodnog plina u vezi s uporabom tehnoloških metoda umjesto brodskih goriva s niskim udjelom sumpora u skladu sa zahtjevima iz članka 4.b Direktive Vijeća 1999/32/EZ o smanjenju sadržaja sumpora u određenim tekućim gorivima, kako je izmijenjena Direktivom 2005/33/EZ Europskog parlamenta i Vijeća o sadržaju sumpora u brodskim gorivima
   (priopćena pod brojem dokumenta C(2010) 8753)
   (Tekst značajan za EGP)
   (2010/769/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 1999/32/EZ od 26. travnja 1999. o smanjenju sadržaja sumpora u određenim tekućim gorivima (1), kako je izmijenjena Direktivom 2005/33/EZ Europskog parlamenta i Vijeća (2), a posebno njezin članak 4.c,
   budući da:

               (1)

               Članak 4.b Direktive zahtijeva da brodovi na vezu u lukama Zajednice od 1. siječnja 2010. ne koriste brodska goriva čiji sadržaj sumpora prelazi 0,1 % mase. Međutim, taj zahtjev ne primjenjuje se na goriva koja se koriste na plovilima koja u skladu s člankom 4.c primjenjuju odobrene tehnologije za smanjenje emisija.

               (2)

               Članak 4.c stavak 4. predviđa da države članice mogu dozvoliti brodovima da umjesto uporabe brodskih goriva koja sadrže sumpor, prema uvjetima iz članka 4.b, koriste odobrenu tehnologiju za smanjenje emisija, pod uvjetom da ti brodovi trajno ostvaruju smanjenja emisija koja su barem istovjetna onima koja bi se postigla kroz ograničenja sumpora u gorivima navedenim u Direktivi.

               (3)

               Članak 4.c stavak 3. predviđa uspostavu kriterija za uporabu tehnoloških metoda za brodove pod svim zastavama u zatvorenim lukama, pristaništima i estuarijima Zajednice u skladu s postupkom iz članka 9. stavka 2. Direktive. Ti kriteriji dostavljaju se IMO-u.

               (4)

               Brodovi za prijevoz ukapljenih prirodnih plinova (LNG) često su opremljeni kotlovima na dvojno gorivo, koji koriste ispareni plin i teško loživo ulje za pogon i operacije vezane uz teret. Za ispunjavanje zahtjeva iz Direktive većina brodova za prijevoz LNG koji pristaju u lukama EU-a mogu koristiti tehnologije za smanjenje emisija koristeći smjesu brodskih goriva i isparenog plina, pri čemu se proizvode emisije sumpora jednake ili niže od emisija goriva koja sadrže 0,1 % sumpora.

               (5)

               Dugoročno bi se ispareni plin mogao koristiti kao primarno gorivo u pristaništima jer proizvodi niže emisije sumpora od onih koje bi se mogle postići ograničavanjem sadržaja sumpora u gorivima navedenim u Direktivi.

               (6)

               Mjere predviđene ovom Odlukom u skladu su s mišljenjem Regulatornog odbora osnovanog sukladno članku 9. stavku 2. Direktive,

         DONIJELA JE OVU ODLUKU:
   Članak 1.
   Brod za prijevoz ukapljenih prirodnih plinova je teretni brod koji je izgrađen ili prilagođen i koristi se za prijevoz ukapljenog prirodnog plina u razlivenom stanju, kako je određeno Međunarodnim kodeksom za gradnju i opremanje brodova za prijevoz ukapljenih plinova u razlivenom stanju (IGC kodeks).
   Članak 2.
   Za postizanje cilja smanjenja emisija iz brodova kroz alternativnu tehnološku metodu za smanjenje emisija korištenjem smjese brodskih goriva i isparenog plina, brodovi za prijevoz ukapljenih prirodnih plinova trebaju koristiti i poštovati kriterije izračuna iz Priloga.
   Brodovi za prijevoz ukapljenih prirodnih plinova mogu koristiti alternativnu metodu za smanjenje emisija dok su na vezu u pristaništima EU-a, s tim da se posadi osigura dovoljno vremena za izvođenje svih potrebnih mjera za korištenje smjese brodskih goriva i isparenog plina što je prije moguće po dolasku na vez i što je kasnije moguće prije odlaska.
   Članak 3.
   Postignute smanjene emisije sumpora zbog primjene metode navedene u članku 2. moraju biti barem istovjetne smanjenju koje bi se postiglo ograničavanjem sumpora u gorivima navedenim u Direktivi.
   Članak 4.
   Države članice zahtijevaju da brodovi za prijevoz ukapljenih prirodnih plinova, koji koriste alternativnu tehnološku metodu za smanjenje emisija i pristaju u lukama u njihovoj nadležnosti, u brodskom dnevniku sadrže detaljne podatke o vrsti i količini goriva koja se koriste na brodu. U tu svrhu ti se brodovi opremaju za trajno praćenje i mjerenje potrošnje isparenog plina i brodskih goriva.
   Članak 5.
   Države članice poduzimaju prikladne mjere za praćenje i provjeru uporabe alternativne tehnološke metode za smanjenje emisija brodova na vezu na temelju podataka o ostvarenim smanjenjima emisija koje dostave brodovi za prijevoz ukapljenih prirodnih plinova.
   Članak 6.
   Ova je Odluka upućena državama članicama.

      Sastavljeno u Bruxellesu 13. prosinca 2010.

            Za Komisiju

         Siim KALLAS

            Potpredsjednik

      (1)  SL L 121, 11.5.1999., str. 13.

      (2)  SL L 191, 22.7.2005., str. 59.
   PRILOG
   1.   Formula

   Za utvrđivanje istovjetnosti u smislu članka 3. koristi se sljedeća formula:

      SF
       (%) · MF
       ≤ 0,1 % · MF0,1 %

   gdje je:
   —   SF (%): postotak sadržaja sumpora po jedinici mase korištenog brodskog goriva,
   —   MF: masa potrošenog brodskog goriva u kg dok je brod na vezu,
   —   MF0,1 %: ekvivalent mase u kg goriva sa sadržajem sumpora ≤ 0,1 %. Taj se čimbenik izračunava sljedećom formulom:

      MF0,1 %
       = (MBOG
       · EBOG
       + MF
       · EF
      )/EF0,1 %

   gdje je:
   —   MBOG: masa potrošenog isparenog plina u kg dok je brod na vezu,
   —   EBOG: energetska vrijednost isparenog plina u MJ/kg,
   —   MF: masa potrošenog brodskog goriva u kg dok je brod na vezu,
   —   EF: energetska vrijednost brodskog goriva u MJ/kg.
   —   EF0,1 %: energetska vrijednost brodskog goriva sa sadržajem sumpora ≤ 0,1 % u MJ/kg

      1. razvoj formule

   Dvije gore navedene formule mogu se kombinirati kako slijedi:

      SF (%) · MF/(MBOG · EBOG + MF · EF) ≤ 0,1 %/EF0,1 %

      2. razvoj formule

   Formula se može daljnje razviti kako slijedi:

      SF
       (%)/(RG/F
       · EBOG
       + EF
      ) ≤ 0,1 %/EF0,1 %

   gdje je:
   —   RG/F: omjer između mase isparenog plina i brodskog goriva potrošenog na vezu (MBOG/MF)
   Ovaj drugi razvoj također se može izraziti na sljedeći način:

      RG/F
       ≥ (SF
       (%) · EF0,1 %
       – 0,1 % · EF
      )/0,1 % · EBOG

   2.   Primjena formule

   Budući da su energetske vrijednosti različitih brodskih goriva koja se koriste u formuli vrlo slične, opravdano je koristiti standardne vrijednosti za EF0,1 %, EF i EBOG radi pojednostavljene primjene ove formule u praksi. Točnije, mogu se pretpostaviti sljedeće standardne energetske vrijednosti:
   EF0,1 %= 43,0 MJ/kg (izvor: DNV Petroleum Services)
   EF= 40,8 MJ/kg (izvor: DNV Petroleum Services)
   EBOG= 50,0 MJ/kg (ISO energetski iznos za metan)
   Formula se sukladno tomu pojednostavljuje kako slijedi:

      RG/F
       ≥ 8,6 · SF
       (%) – 0,816

   Na temelju toga jedina vrijednost koja se mora unijeti u formulu da bi se postigao zatraženi omjer između mase potrošenog isparenog plina i brodskog goriva (RG/F ili MBOG/MF) je sadržaj sumpora u brodskom gorivu koje se koristilo na vezu. Dolje navedena tablica navodi najmanji potrebni razmjer za ispunjavanje kriterija istovjetnosti za brodska goriva s različitim sadržajem sumpora.

               Sadržaj sumpora (%)

               1,0

               1,5

               2,0

               2,5

               3,0

               3,5

                  MBOG/MF

               7,8

               12,1

               16,4

               20,7

               25,0

               29,3


Odluka Komisije od 10/10/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8197 - CINVEN / OLD MUTUAL WEALTH ITALY) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 97/392/EZ: Odluka Komisije od 6. lipnja 1997. o stavljanju na tržište genetski modificirane uljane repice ( Brassica napus L . oleifera Metzg. MS1, RF1), prema Direktivi Vijeća 90/220/EEZ  Tekst značajan za EGP

text:
                  15/Sv. 31

                  HR

                  Službeni list Europske unije

                  17

            31997D0392

                  L 164/38

                  SLUŽBENI LIST EUROPSKE UNIJE

         ODLUKA KOMISIJE
         od 6. lipnja 1997.
         o stavljanju na tržište genetski modificirane uljane repice (Brassica napus L. oleifera Metzg. MS1, RF1), prema Direktivi Vijeća 90/220/EEZ
         (Tekst značajan za EGP)
         (97/392/EZ)
         KOMISIJA EUROPSKIH ZAJEDNICA,
         uzimajući u obzir Ugovor o osnivanju Europske zajednice,
         uzimajući u obzir Direktivu Vijeća 90/220/EEZ od 23. travnja 1990. o namjernom uvođenju u okoliš genetski modificiranih organizama (1), kako je izmijenjena Direktivom Komisije 94/15/EZ (2), a posebno njezin članak 13.,
         budući da je člancima od 10. do 18. Direktive 90/220/EEZ utvrđen postupak Zajednice kojim se nadležnom tijelu države članice omogućuje da odobri stavljanje na tržište proizvoda koji sadrže genetski modificirane organizme ili se od njih sastoje;
         budući da je prema tom postupku donesena Odluka Komisije 96/158/EZ (3) o stavljanju na tržište hibridnog sjemena uljane repice otpornog na herbicide (Brassica napus L. oleifera Metzg. MS1Bn × RF1Bn) i o odobrenju nadležnog tijela Ujedinjene Kraljevine za stavljanje tog proizvoda na tržište samo u svrhu uzgoja radi dobivanja sjemena; budući da je nakon donošenja te Odluke nadležno tijelo Francuske zaprimilo još jednu prijavu za isti proizvod od istog podnositelja prijave, tvrtke Plant Genetic Systems (ref. C/F/95/05/01/A), koja traži odobrenje za uzgoj i rukovanje u okolišu prije i tijekom obrade u neodržive frakcije;
         budući da je zatim nadležno tijelo Francuske proslijedilo dosje Komisiji uz pozitivno mišljenje;
         budući da su nadležna tijela drugih država članica uložila prigovore na naveden dosje;
         budući da je stoga, u skladu s člankom 13. stavkom 3. Direktive 90/220/EEZ, Komisija dužna donijeti odluku u skladu s postupkom utvrđenim u članku 21. te Direktive;
         budući da je nakon razmatranja svih prigovora s obzirom na područje primjene Direktive 90/220/EEZ i analize informacija dostavljenih u dosjeu Komisija zaključila sljedeće:

                     —

                     u slučaju proizvoda namijenjenih za hranu ili hranu za životinje, procjenom rizika prema Direktivi 90/220/EEZ utvrđuje se je li vjerojatno da će genetska modifikacija uzrokovati bilo kakve toksične ili druge štetne učinke na zdravlje ljudi i okoliš,

                     —

                     nema razloga vjerovati da će bilo kakvi štetni učinci na zdravlje ljudi ili okoliš proizaći iz uvođenja gena koji kodiraju fosfinotricin-acetiltransferazu i neomicin-fosfotransferazu II u uljanu repicu,

                     —

                     ne postoje sigurnosni razlozi zbog kojih bi na oznaci trebalo navoditi da je proizvod proizveden tehnikom genetske modifikacije,

                     —

                     na oznaci treba navesti da biljke imaju povećanu otpornost na herbicid glufosinat-amonijak;

               budući da su odobrenje primjene kemijskih herbicida na biljke i procjena utjecaja njihove uporabe na zdravlje ljudi i okoliš obuhvaćeni Direktivom Vijeća 91/414/EEZ od 15. srpnja 1991. o stavljanju na tržište sredstava za zaštitu bilja (4), kako je zadnje izmijenjena Direktivom Komisije 96/68/EZ (5), a ne Direktivom 90/220/EEZ;
         budući da članak 11. stavak 6. i članak 16. stavak 1. Direktive 90/220/EEZ predviđaju dodatne sigurnosne mjere u slučaju da postanu dostupne nove informacije o potencijalnim rizicima proizvoda;
         budući da su mjere utvrđene u ovoj Odluci u skladu s mišljenjem odbora osnovanog na temelju članka 21. Direktive 90/220/EEZ,
         DONIJELA JE OVU ODLUKU:

            Članak 1.

               1.   Ne dovodeći u pitanje drugo zakonodavstvo Zajednice, a posebno direktive Vijeća 69/208/EEZ (6) i 70/457/EEZ (7), i podložno stavku 2. ovog članka, francuska tijela odobravaju stavljanje na tržište sljedećeg proizvoda, koji prijavljuje tvrtka Plant Genetic Systems (ref. C/F/95/05/01/A):
               sjeme hibridne uljane repice (Brassica napus L. oleifera Metzg.) dobiveno križanjem:

                           (a)

                           potomaka muške sterilne linije uljane repice MS1 (B91-4) kultivar Drakkar koja sadrži gen barnazu iz Bacillus amyloliquefaciens koji kodira ribonukleazu, gen bar iz Streptomyces hygroscopicus koji kodira fosfinotricin-acetiltransferazu, gen neo iz Escherichia coli koji kodira neomicin-fosfotransferazu II, promotor PSsuAra iz Arabidopsis thaliana, promotor PNos iz Agrobacterium tumefaciens, promotor PTA29 iz Nicotiana tabacum; i

                           (b)

                           potomaka linije uljane repice za obnovu plodnosti RF1 (B93-101) kultivar Drakkar koja sadrži gen barstard iz Bacillus amyloliquefaciens koji kodira inhibitor ribonukleaze, gen bar iz Streptomyces hygroscopicus koji kodira fosfinotricin-acetiltransferazu, gen neo iz Escherichia coli koji kodira neomicin-fosfotransferazu II, promotor PSsuAra iz Arabidopsis thaliana, promotor PNos iz Agrobacterium tumefaciens, promotor PTA29 iz Nicotiana tabacum.

               2.   Odobrenje se odnosi i na sve potomke nastale križanjem ovog proizvoda s tradicionalno uzgojenim vrstama uljane repice.
               Odnosi se na stavljanje proizvoda na tržište u svrhu uzgoja i rukovanja u okolišu prije i tijekom obrade u neodržive frakcije.
               Ne dovodeći u pitanje druge zahtjeve za označivanje u skladu sa zakonodavstvom Zajednice, na oznaci svakog pakovanja sjemenki mora biti naznačeno da proizvod ima povišenu toleranciju na herbicid glufosinat-amonijak.

            Članak 2.
            Ova je Odluka upućena državama članicama.

            Sastavljeno u Bruxellesu 6. lipnja 1997.

                  Za Komisiju

               Ritt BJERREGAARD

                  Članica Komisije

            (1)  SL L 117, 8.5.1990., str. 15.

            (2)  SL L 103, 22.4.1994., str. 20.

            (3)  SL L 37, 15.2.1996., str. 30.

            (4)  SL L 230, 19.8.1991., str. 1.

            (5)  SL L 277, 30.10.1996., str. 25.

            (6)  SL L 169, 10.7.1969., str. 3.

            (7)  SL L 225, 12.10.1970., str. 1.


Odluka Komisije od 23/01/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7417 - SIME DARBY / NEW BRITAIN PALM OIL) prema Uredbi Vijeća (EZ) br. 139/2004 (Samo je engleski tekst vjerodostojan)


title: 2003/224/EZ: Odluka Komisije od 21. ožujka 2003. o objavljivanju upućivanja na normu EN 1495:1997 „Podizne platforme – Stupne radne platforme” u skladu s Direktivom 98/37/EZ Europskog parlamenta i Vijeća (priopćena pod brojem dokumenta C(2003) 831)  Tekst značajan za EGP

text:
               13/Sv. 057

               HR

               Službeni list Europske unije

               193

         32003D0224

               L 083/70

               SLUŽBENI LIST EUROPSKE UNIJE

               21.03.2003.

      ODLUKA KOMISIJE

   od 21. ožujka 2003.
   o objavljivanju upućivanja na normu EN 1495:1997 „Podizne platforme – Stupne radne platforme” u skladu s Direktivom 98/37/EZ Europskog parlamenta i Vijeća
   (priopćena pod brojem dokumenta C(2003) 831)
   (Tekst značajan za EGP)
   (2003/224/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 98/37/EZ Europskog parlamenta i Vijeća od 22. lipnja 1998. o usklađivanju zakonodavstava država članica o strojevima (1), kako je izmijenjena Direktivom 98/79/EZ (2), a posebno njezin članak 6. stavak 1.,
   uzimajući u obzir mišljenje Stalnog odbora koji je osnovan u skladu s člankom 5. Direktive 98/34/EZ Europskog parlamenta i Vijeća od 22. lipnja 1998. o utvrđivanju postupka pružanja informacija u području tehničkih normi i propisa (3), kako je izmijenjena Direktivom 98/48/EZ (4),
   budući da:

               (1)

               Članak 2. Direktive 98/37/EZ predviđa da se strojevi mogu staviti na tržište i pustiti u rad jedino ako ne ugrožavaju sigurnost osoba, domaćih životinja i imovine, ako su ispravno postavljeni i održavani i ako se koriste u svrhu za koju su namijenjeni.

               (2)

               Kad nacionalna norma kojom se prenosi usklađena norma, na koju se upućuje u objavi u Službenom listu Europske unije, pokriva jedan ili više temeljnih zahtjeva sigurnosti, za stroj koji je izrađen u skladu s tom normom se pretpostavlja da udovoljava odgovarajućim temeljnim zahtjevima.

               (3)

               Države članice moraju objaviti upućivanja na nacionalne norme kojima se prenose usklađene norme, na koja se upućuje u objavi u Službenom listu Europske unije.

               (4)

               U skladu s člankom 6. stavkom 1. Direktive 98/37/EZ, Nizozemska je podnijela formalni prigovor u smislu da norma EN 1495:1997 koju je donio Europski odbor za normizaciju (CEN) 21. travnja 1997. i na koju se upućuje u objavi u Službenom listu Europskih zajednica  (5) od 13. ožujka 1998., ne udovoljava u cijelosti temeljnim zahtjevima zdravlja i sigurnosti.

               (5)

               Komisija potvrđuje da se korištenje dotičnog stroja može pokazati opasnim, budući da norma EN 1495:1997 ne udovoljava temeljnim zahtjevima zdravlja i sigurnosti u odnosu na nacrt i konstrukciju stroja i sigurnosnih komponenti utvrđenih u Prilogu I. Direktivi 98/37/EZ, posebno zahtjevima 1.5.15 „Rizik od skliznuća, spoticanja i pada”, 1.7.4 „Upute” i 6.3. „Rizik od pada osoba s nosača”. S obzirom na stavak 5.3.2.4, zadnji podstavak stavka 7.1.2.12, Tablicu 8. i Sliku 9. norme EN 1495:1997, Komisija smatra da mjere koje su poduzete u izradi nacrta i konstrukcije platforme ne jamče visoku razinu sigurnosti za sve predvidive uporabe proizvoda.

               (6)

               U interesu zaštite i pravne sigurnosti, objavljivanje upućivanja na tu normu mora biti popraćeno odgovarajućim upozorenjem, a države članice moraju dodati jednako upozorenje u svojim nacionalnim normama koje prenose normu EN 1495:1997.

               (7)

               U skladu s tim, upućivanje na normu EN 1495:1997 mora se ponovo objaviti,

         DONIJELA JE OVU ODLUKU:
   Članak 1.
   Upućivanje na normu EN 1495:1997 zamjenjuje se tekstom utvrđenim u Prilogu.
   Članak 2.
   Kad, u skladu s člankom 5. stavkom 2. Direktive 98/37/EZ, države članice objavljuju upućivanje na nacionalnu normu koja prenosi usklađenu normu EN 1495:1997, one u toj objavi dodaju upozorenje jednako onom koje je predviđeno u upućivanju na normu EN 1495:1997, kako je utvrđeno u Prilogu.
   Članak 3.
   Ova je Odluka upućena državama članicama.

      Sastavljeno u Bruxellesu 21. ožujka 2003.

            Za Komisiju

         Erkki LIIKANEN

            Član Komisije

      (1)  SL L 207, 23.7.1998., str. 1.

      (2)  SL L 331, 7.12.1998., str. 1.

      (3)  SL L 204, 21.7.1998., str. 37.

      (4)  SL L 217, 5.8.1998., str. 18.

      (5)  SL C 78, 13.3.1998., str. 2.

   PRILOG
   Objavljivanje naziva i upućivanja na europske usklađene norme u okviru Direktive 98/37/EZ Europskog parlamenta i Vijeća

               OEN (1)

               Oznaka

               Naziv usklađenih normi

               CEN

               EN 1495:1997

               Podizne platforme – Stupne radne platforme

                  Upozorenje: Objavljivanje se ne odnosi na stavak 5.3.2.4, zadnji podstavak stavka 7.1.2.12, Tablicu 8. i Sliku 9. norme EN 1495:1997, za koje ne vrijedi pretpostavka usklađenosti s odredbama Direktive 98/37/EZ.

         Napomena:
   Svi podaci u vezi s raspoloživošću normi mogu se dobiti ili od Europskih organizacija za normizaciju ili od nacionalnih normirnih tijela, čiji je popis priložen Direktivi 98/34/EZ Europskog parlamenta i Vijeća (2).
   Objavljivanje upućivanja u Službenom listu Europske unije ne podrazumijeva da su norme raspoložive u svim jezicima Zajednice.
   Komisija jamči ažuriranje ovog popisa.
   Daljnje usklađene norme u vezi sa strojevima objavljene su u prethodnim izdanjima Službenog lista Europske unije. Potpuni ažurirani popis može se naći na serveru Europa na internetu:

               http://europa.eu.int/comm/enterprise/newapproach/standardization/harmstds/reflist/machines.html.

      (1)  OEN (Europsko tijelo za normizaciju):

               —

               CEN: rue de Stassart 36, B-1050 Bruxelles, telefon (32-2) 550 08 11, fax: (32-2) 550 08 19.

               —

               Cenelec: rue de Stassart 35, B-1050 Bruxelles, telefon (32-2) 519 68 71, fax: (32-2) 519 69 19.

               —

               ETSI: 650, route des Lucioles, F-06921 Sophia-Antipolis Cedex, telefon (33-4) 92 94 42 00, fax: (33-4) 93 65 47 16.

      (2)  SL L 204, 21.7.1998., str. 37.


Odluka Komisije od 13/05/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6889 - SOGECAP / CARDIF / ENSEMBLE IMMOBILIER CLICHY-LA-GARENNE) prema Uredbi Vijeća (EZ) No 139/2004 (Vjerodostojan je samo tekst na francuskom jeziku)


title: 90/256/EEZ: Odluka Komisije od 10. svibnja 1990. o utvrđivanju metoda za praćenje proizvodnosti i procjenu genetske vrijednosti uzgojno valjanih ovaca i koza čistih pasmina

text:
               03/Sv. 017

               HR

               Službeni list Europske unije

               18

         31990D0256

               L 145/35

               SLUŽBENI LIST EUROPSKE UNIJE

               10.05.1990.

      ODLUKA KOMISIJE

   od 10. svibnja 1990.
   o utvrđivanju metoda za praćenje proizvodnosti i procjenu genetske vrijednosti uzgojno valjanih ovaca i koza čistih pasmina
   (90/256/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Direktivu Vijeća 89/361/EEZ od 30. svibnja 1989. o uzgojno valjanim ovcama i kozama čistih pasmina (1), a posebno treću alineju njezinog članka 4.,
   budući da su metode za praćenje proizvodnosti i procjenu genetske vrijednosti uzgojno valjanih ovaca i koza čistih pasmina koje se već primjenjuju u državama članicama prilično slične;
   budući da je stoga potrebno još više uskladiti te metode radi dobivanja usporedivih rezultata;
   budući da su mjere predviđene ovom Odlukom u skladu s mišljenjem Stalnog odbora za zootehniku,
   DONIJELA JE OVU ODLUKU:
   Članak 1.
   Metode za praćenje proizvodnosti i metode za procjenu genetske vrijednosti uzgojno valjanih ovaca i koza čistih pasmina utvrđene su u Prilogu ovoj Odluci.
   Članak 2.
   Ova je Odluka upućena državama članicama.

      Sastavljeno u Bruxellesu 10. svibnja 1990.

            Za Komisiju

         Ray MAC SHARRY

            Član Komisije

      (1)  SL L 153, 6.6.1989., str. 30.
   PRILOG
   Genetska vrijednost uzgojno valjanih ovaca i koza čistih pasmina može se izračunati koristeći se jednom ili kombinacijom sljedećih metoda. Svi podaci koji proizlaze iz rezultata ispitivanja moraju biti dostupni nadležnom tijelu. Konačni rezultati moraju biti dostupni.
   I.   Ispitivanje proizvodnih osobina

               1.

                  Ispitivanje proizvodnih osobina u uvjetima testne stanice

                           (a)

                           Treba navesti ime tijela koje je odgovorna za stanicu i ime nadležnog tijela koja je odgovorno za izračunavanje i objavu rezultata.

                           (b)

                           Treba navesti postupak ispitivanja.

                           (c)

                           Treba jasno navesti sljedeće detalje:

                                       —

                                       uvjete za prihvat životinja u testnu stanicu, a posebno najveću dozvoljenu starost ili težinu mladih uzgojno valjanih životinja na početku ispitivanja i broj životinja,

                                       —

                                       trajanje ispitivanja u testnoj stanici ili konačna težina,

                                       —

                                       vrstu hrane za životinje i način hranidbe.

                           (d)

                           Naznačiti primijećene karakteristike (npr. živu tjelesnu masu, konverziju hrane za životinje, procjenu tjelesnog sastava, proizvodnju mlijeka, sastav mlijeka, kvalitetu proizvodnje vune ili bilo koji drugi relevantni podatak).

                           (e)

                           Metoda koja se koristi za procjenu genetske vrijednosti mora biti znanstveno prihvaćena u skladu s utvrđenim zootehničkim načelima. Genetska vrijednost testiranih uzgojno valjanih životinja navodi se kao uzgojna vrijednost ili privremena usporedba za svaku osobinu.

               2.

                  Ispitivanje proizvodnih osobina u proizvodnim uvjetima

               Ispitivanje proizvodnih osobina može se provesti na farmi pod uvjetom da se na kraju ispitivanja genetska vrijednost može izračunati prema utvrđenim zootehničkim načelima.

         II.   Kontrola mliječnosti i procjena genetske vrijednosti ženskih životinja u pogledu osobina mliječnosti

               1.

               Treba navesti ime tijela koja je odgovorno za ispitivanje i ime nadležnog tijela koje je odgovorno za izračunavanje i objavu rezultata.

               2.

               Treba navesti postupak ispitivanja.

               3.

               Treba navesti primijećene proizvodne osobine u skladu s pravilima Međunarodnog odbora za kontrolu mliječnosti mliječnih pasmina (na primjer proizvodnju mlijeka, sastav mlijeka ili bilo koji drugi relevantni podatak).

               4.

               Podaci iz mliječne kontrole koji se koriste za određivanje genetske vrijednosti ženskih životinja moraju se:

                           —

                           odnositi na razdoblje koje je u skladu s pravilima koje propisuje Međunarodni odbor za kontrolu mliječnosti mliječnih pasmina;

                           —

                           prilagoditi svim važnim utjecajima okoliša.

               5.

               Metoda koja se koristi za procjenu genetske vrijednosti mora biti znanstveno prihvatljiva prema utvrđenim zootehničkim načelima. Genetska vrijednost testiranih uzgojno valjanih životinja navodi se kao uzgojna vrijednost ili privremena usporedba za svaku osobinu.

         III.   Test po potomstvu i/ili srodnicima

               1.

               Treba navesti ime tijela koje je odgovorno za test i ime nadležnog tijela koje je odgovorno za izračunavanje i objavu rezultata.

               2.

               Genetska vrijednost uzgojno valjanih životinja treba se izračunati na temelju procjene kvalitete dovoljno velikog broja potomaka i, gdje je primjenljivo, srodnika s obzirom na:

                           (a)

                           proizvodnju mesa ili uzgojne osobine:

                                       —

                                       treba dati ili navesti detaljan opis metode testa,

                                       —

                                       potomci i/ili srodnici se ne smiju selektivno obrađivati,

                                       —

                                       priznate su tri vrste testova po potomstvu i/ili srodnicima:

                                                   i.

                                                   glavni test po potomstvu i/ili srodnicima u testnoj stanici;

                                                   ii.

                                                   planirani test po potomstvu i/ili srodnicima u proizvodnim uvjetima. Potomci i/ili srodnici moraju biti raspoređeni između stada tako da je moguća valjana usporedba između uzgojno valjanih životinja;

                                                   iii.

                                                   podaci prikupljeni na označenim trupovima potomaka i/ili srodnika u klaonici;

                           (b)

                           osobine mliječnosti:

                                       —

                                       treba navesti postupak ispitivanja,

                                       —

                                       ženske životinje se ne smiju selektivno obrađivati,

                                       —

                                       proizvodnja mlijeka i sastav mlijeka trebaju se uključiti pri izračunu genetske vrijednosti.

               3.

               Potomci i/ili srodnici moraju se izabrati nepristrano. Svi relevantni podaci moraju biti korišteni pri procjeni genetske vrijednosti uzgojno valjanih životinja. Pri procjeni uzgojne vrijednosti treba odgovarajućim postupcima isključiti sve negenetske osobine.

               4.

               Treba navesti primijećene osobine (na primjer prirast tjelesne težine, konverziju hrane za životinje, kvalitetu trupa, proizvodnju mlijeka, sastav mlijeka, kvalitetu proizvodnje vune, reprodukcijske osobine, plodnost, razmnožavanje, sposobnost preživljavanja potomaka i/ili srodnika i bilo koje druge relevantne osobine).

               5.

               Metode koje se koriste za procjenu genetske vrijednosti moraju biti znanstveno prihvatljive u skladu s utvrđenim zootehničkim načelima.


Odluka Komisije od 08/07/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7658 - PLATINUM EQUITY / WFS GLOBAL HOLDING) prema Uredbi Vijeća (EZ) br. 139/2004 (Samo je engleski tekst vjerodostojan)